nvidia/miracl-vision huggingface dataset:
महान घाट, दक्षिणी अफ़्रीका

महान घाट (Great Escarpment) अफ़्रीका के दक्षिणी भाग में स्थित दक्षिण अफ़्रीकी पठार के अधिकांश भाग को घेरने वाला एक पहाड़ी घाट है। जिस तरह से भारत के पश्चिमी घाट भारत के दक्षिण-मध्य में स्थित दक्खन पठार के पश्चिमी छोर पर स्थित घाट है, उसी तरह से दक्षिणी अफ़्रीकी महान घाट भी एक ऐसी ही स्थलाकृति है। महान घाट की पहाड़ियाँ अधिकतर तो दक्षिण अफ़्रीका के देश में हैं लेकिन कुछ लेसूतू (लेसोथो), स्वाज़ीलैण्ड, मोज़ाम्बीक, नमीबिया, ज़िम्बाब्वे व अंगोला में भी हैं। इन्हें अलग देशों में अलग नामों से जाना जाता है। दक्षिण अफ़्रीका में इन्हें द्राखेन्सबर्ग के नाम से बुलाया जाता है।
आयनन ऊर्जा

किसी विलगित (आइसोलेटेड) गैसीय अवस्था वाले परमाणु के सबसे शिथिलतः बद्ध (लूजली बाउण्ड) इलेक्ट्रान को परमाणु से अलग करने के लिये आवश्यक ऊर्जा, आयनन ऊर्जा ( ionization energy (IE)) या 'आयनन विभव' या 'आयनन एन्थैल्पी' कहलाती है। 𝐴(𝑔)+𝐸𝐼→𝐴(𝑔)+ +𝑒−. जहाँ 𝐴(𝑔) किसी रासायनिक तत्त्व का गैसीय अवस्था में स्थित परमाणु है; E_i, आयनन ऊर्जा है जिसको प्रथम आयनन ऊर्जा भी कहते हैं। दूसरे सबसे शिलिलतः बद्ध इलेक्ट्रान को परमाणु से बाहर निकालने के लिये आवश्यक ऊर्जा को द्वितीय आयनन ऊर्जा कहते हैं। द्वितीय आयनन ऊर्जा, प्रथम आयनन ऊर्जा से अधिक होती है। आययन ऊर्जा को इलेक्ट्रान वोल्ट (eV) में, या 'जूल प्रति मोल' में व्यक्त किया जाता है। प्रथम आयनन ऊर्जा, एक आवर्ती गुण है। आवर्त सारणी के किसी पिरियड में बायें से दायें चलने पर प्रथम आयनन ऊर्जा का मान बढ़ता है। किसी एक ही समूह में ऊपर से नीचे उतरने पर आयनन ऊर्जा का मान कम होता है। मुख्य ब्लाकों में यह गुण विशेष रूप से दिखायी पड़ता है। इस सारणी में सभी मान eV में दिये गये हैं। आयनन ऊर्जा का आवर्ती परिवर्तन और अधिक स्पष्ट हो जाता है यदि उपर्युक्त आंकड़ों को ग्राफ रूप में प्रस्तुत करें। निम्नलिखित ग्राफ में Y-अक्ष पर आयनन ऊर्जा तथा X-अक्ष पर परमाणु क्रमांक है।
यूटीसी±००:००

यूटीसी±००:००, (अंग्रेज़ी: UTC±00:00) यूटीसी से शून्य घंटे आगे और शून्य घंटे पीछे का समय मंडल है, यानि विश्व भर में नागरिक आवश्यकताओं की पूर्ति के लिये मापे जाने वाले समय का केंद्र बिंदु व आधार है। इसका उपयोग निम्न क्षेत्रों में समय मापने के लिये किया जाता है। उत्तरी गोलार्ध की सर्दियों में उपयोग होता है। साँचा:यूरोप के समय मंडल टिप्पणियाँ: सिर्फ़ उत्तरी गोलार्ध की गर्मियों में उपयोग होता है। पूरे साल मानक समय के तौर पर। निम्नलिखित क्षेत्र बिना डीएसटी का उपयोग किये पूरे साल यूटीसी का इस्तेमाल करते हैं। साँचा:अफ्रीका के समय मंडल
निकल रजत

निकल रजत (Nickel silver), ताँबे का एक मिश्रातु है जिसमें निकल और प्रायः जस्ता मिला होता है। प्रायः इसमें 60% ताँबा, 20% निकल और 20% जस्ता होता है। इसे 'जर्मन सिल्वर', नयी चाँदी, निकल पीतल, इलेक्ट्रम आदि नामों से भी जाना जाता है। इसे 'निकल चाँदी' इसलिये कहा जाता है क्योंकि यह चाँदी जैसा दिखता है। किन्तु इसमें चाँदी नहीं होता। इसके नाम में 'जर्मन' इसलिये आया है क्योंकि १९वीं शताब्दी में इसका विकास जर्मन धातुकर्मियों ने किया था।
भारत मे शेयर बाजार

शेयर बाजार एक 'शेयर बाजार' 'या' इक्विटी बाजार भी स्टॉक एस के खरीदारों और विक्रेताओं के एकत्रीकरण (आर्थिक लेन-देन का एक ढीला नेटवर्क नहीं, एक भौतिक सुविधा या असतत इकाई) (जाता है ' कहा जाता शेयर); केवल निजी तौर पर कारोबार उन के रूप में के रूप में अच्छी तरह से एक शेयर बाजार पर सूचीबद्ध | इन [प्रतिभूतियों] [सुरक्षा (वित्त)] शामिल हो सकते हैं। शेयर बाजार स्टॉक व्यापारियों (लोगों और कंपनियों) के व्यापार कर सकने की एक जगह या संगठन है। कंपनियां अपने शेयर स्टॉक एक्सचेंज पर सूचीबद्ध पाने के लिए चाहते हो सकता है। अन्य शेयरों में एक व्यापारी के माध्यम से, यह है कि, "काउंटर पर" कारोबार किया जा सकता है। शेयर बाजारों में व्यापार के लिए एक खरीदार के लिए एक विक्रेता से एक शेयर या सुरक्षा के पैसे के लिए हस्तांतरण का मतलब है। यह एक कीमत पर सहमत करने के लिए इन दोनों पार्टियों की आवश्यकता है। इक्विटीज (स्टॉक या शेयर) एक विशेष कंपनी में एक स्वामित्व हित प्रदान करते हैं। दुनिया में कहीं भी आधार पर किया जा सकता है, और बैंकों, बीमा कंपनियों या पेंशन फंड और हेज फंडों में शामिल हो सकते हैं, जो बड़े व्यापारियों निवेशकों के लिए छोटे व्यक्ति के शेयर निवेशकों से शेयर बाजार रेंज में भाग लेने। उनका खरीदने या बेचने के आदेश। कुछ बाजारों लेन-देन खुले चिल्लाहट के रूप में जाना जाता है एक विधि द्वारा, एक ट्रेडिंग फ्लोर पर बाहर किया जाता है, जहां शारीरिक स्थानों रहे हैं। इस विधि को कुछ स्टॉक एक्सचेंजों और कमोडिटी एक्सचेंजों में प्रयोग किया जाता है, और मौखिक बोलियों में प्रवेश करने से व्यापारियों शामिल है और सी करता है। एक संभावित खरीदार के एक शेयर के लिए एक विशिष्ट मूल्य बोलियों और एक संभावित विक्रेता एक ही शेयर के लिए एक विशिष्ट मूल्य पूछता है। बाजार में खरीदने या बेचने आप किसी भी क्रमश: शेयर के लिए मूल्य या बोली मूल्य पूछना स्वीकार करेंगे इसका मतलब है। जब बोली और कीमत पूछना है। पेरिस एक्सचेंज यूरोनेक्स्ट का अब हिस्सा, एक आदेश से जुड़ गया, इलेक्ट्रॉनिक स्टॉक एक्सचेंज है। यह देर से 1980 के दशक में स्वचालित किया गया था। 1980 के दशक से पहले, यह एक खुला चिल्लाहट विनिमय शामिल थे। शेयर दलालों ट्रेडिंग फ्लोर या पेले Brongniart पर मुलाकात की। इस (एक खरीदार के लिए एक विक्रेता के लिए खरीदार, विक्रेता) संभावित प्रतिपक्षों की संख्या सबसे अधिक है और शायद सबसे अच्छी कीमत देता है के बाद से शेयर ट्रेडिंग लोग सबसे लोकप्रिय एक्सचेंज पर व्यापार करने के लिए पसंद करेंगे। हालांकि, हमेशा विकल्प नहीं किया गया है
केन्द्रीय सरकार स्वास्थ्य योजना

केन्द्रीय सरकार स्वास्थ्य योजना (Central Government Health Scheme (CGHS)) भारत सरकार के स्वास्थ्य एवं परिवार कल्याण मंत्रालय द्वारा संचालित एक स्वास्थ्य योजना है। यह १९५४ में आरम्भ किया गया था। इसका उद्देश्य भारत के केन्द्रीय सरकार के कर्मचारियों, पेंशनधारियों, तथा उनके आश्रितों को सम्पूर्ण स्वास्थ्य सेवा उपलब्ध कराना है। यह सेवा निम्नलिखित नगरों में उपलब्ध है-
लुगदी

लुगदी (Pulp) लिग्नाइटन (lignocellulosic) रेशेयुक्त पदार्थ है जो लकड़ी, रेशेदार फसलों, या बेकार कागज से सेलूलोज के रेशों को अलग करके बनाया जाता है। सेल्युलोज रेशों को अलग करने की प्रक्रिया यांत्रिक हो सकती है या रासायनिक। लुगदी, विश्व में सर्वाधिक प्रयुक्त कच्चे पदार्थों में से एक है।
आर्चड्युक फर्डिनेंड

फर्डिनेंड 1896 से मरने तक हंगरी तथा बोहेमिया के राजकुमार थे। ऑस्ट्रिया-हंगरी के राजा बनने के अगले प्रतिभागी थे। जब वो साराजेवो में थे तब ऑस्ट्रिया-हंगरी ने अचानक सर्बिआ के खिलाफ युद्ध घोषित कर दिया। केंद्रीय शक्तियां (जर्मनी तथा ऑस्ट्रिया-हंगरी ) और सर्बिआ एक दूसरे के खिलाफ युद्ध घोषित कर दिया, जिससे प्रथम विश्वयुद्ध शुरू हुआ।फ्रान्ज़ फर्डीनांड का जन्म गरज़, ऑस्ट्रिया में ऑस्ट्रिया के आर्चडुके कार्ल लुडविग (फ्रान्ज़ जोसफ और मक्सीमिलिअन के छोटे भाई) तथा उनकी दूसरी पत्नी राजकुमारी मारिया अन्नूणशता बूुर्बोन-दो सिसलिएस के घर हुआ। 1875 में जब वो केवल 11 साल के थे, उनके चचेरा भाई duke फ्रांसिस 5 मोडना मर गए तथा अपना सर सम्पति अपने चचेरे भाई के नाम छोर गए जिससे फ्रान्ज़ फर्डीनांड ऑस्ट्रिया के अमीर आदमी में गिने जाने लगें।
गूगल डीपमाइंड

गूगल डीपमाइंड एक ब्रिटिश कंपनी थी जिसे 2010 में स्थापित किया गया था। वर्ष 2014 में अमेरिकी कंपनी गूगल ने इसे खरीद लिया और इसका नाम डीपमाइंड से बदल कर गूगल डीपमाइंड कर दिया। यह कंपनी वीडियो गेम को किस तरह से मशीन के द्वारा खेला जा सकता आदि से जुड़ी कार्य में लगी रहती है। इसका मुख्य कार्य मशीन में कृत्रिम बुद्धि विकसित करना है। कंपनी ने 2016 में अपने प्रोग्राम अल्फागो को मनुष्य प्रतिभागी को हराने के बाद सफल बताया।2017 में उसका दूसरा प्रोग्राम अल्फाज़ीरो शतरंज प्रोग्राम स्टॉक्फिश को हराया। गूगल डीपमाइंड ने अल्फागो को नामक एक प्रोग्राम बनाया था। जिसने अक्टूबर 2015 में व्यावसायिक रूप से खेलने वाले गो खिलाड़ियों को हरा दिया था। चूंकि गो नामक खेल में बहुत सी घटनाओं के होने की संभावना होती है जो चेस आदि खेलों के मुकाबले काफी अधिक है। इस कारण इस सफलता ने कम्प्युटर के विकास को काफी आगे बढ़ा दिया। इस सफलता के बाद कंपनी ने 2016 को इसे एक सफल प्रोग्राम कहा। डीपमींड़ का मुख्य लक्ष्य बूझने के क्षमता को बढ़ाना है। यह कम्प्युटर या किसी मशीन के बूझने की क्षमता को बढ़ाने के कार्य में लगे रहते हैं। डेमिस हस्स्बिस के अनुसार वे इसका उपयोग मानव मस्तिष्क को समझने के लिए भी कर रहे हैं। इसका लाभ मशीन के द्वारा कार्य करने के साथ ही मानव के मस्तिष्क को जानने में भी सहायता मिलेगी। अभी यह कंपनी मुख्यतः कम्प्युटर के द्वारा किसी भी खेल को खेले जाने पर ही ध्यान केन्द्रित कर रही है। यह प्रणाली को इस तरह बनाना चाहते हैं कि इससे किसी भी प्रकार के खेल आसानी से खेले जा सके। शेन लेग के अनुसार वह मशीन में मानव समझ के जितना ही समझ डालना चाहते हैं। वे चाहते हैं कि मशीन भी खेलों में समझ का उपयोग करे और वे हर इस तरह के खेल आसानी से खेल सके। यह अनुसंधान मुख्यतः सात खेलों में हो रहा है, जिसमें पोंग, ब्रेक आउट, स्पेस इंवेडर, सीकुएस्ट, बीमरीडर आदि है।
पेलामिस प्लातूरा

पेलामिस प्लातूरा (Pelamis platura) या पीतोदर समुद्री सर्प (yellow-bellied sea snake) एक विषैला समुद्री सर्प है जो अटलांटिक महासागर छोड़कर विश्व के हर अन्य समुद्री क्षेत्र के गरम भागों में पाया जाता है। इसका जन्म व रहन-सहन पूरी तरह खुले समुद्र में होता है और इसे धरती पर आने की न तो कोई आवश्यकता होती है और न ही इसका शरीर किसी भी तरह धरती पर रहने के लिये अनुकूल है। पेलामिस प्लातूरा साँपों के रंग भिन्न होते हैं लेकिन एक साँप हमेशा दो रंगों का होता है। शरीर का ऊपरी भाग काला और निचला भाग पीला या भूरा होता है। नरों की लम्बाई ७२ सेमी (२८ इंच) तक और मादाओं की ८८ सेमी (३५ इंच) तक होती है। इनके बच्चे कम-गहराई के क्षेत्रों में जन्मतें हैं। यह साँप अपनी पूरी ज़िन्दगी समुद्र में व्यतीत करता है और धरती पर लाचार हो जाता है। हालांकि यह सर्प विषौला है और मछलियों का शिकार उन्हें डस कर करता है, फिर भी यह मनुष्यों से कतराता है और आज तक इनके डसे जाने के कारण किसी भी व्यक्ति की मौत की जानकारी नहीं है।
जर्मनी में संस्कृत

जर्मनी में वर्ष 1800 में विलियम जोस ने प्राचीन भारत के प्रसिद्ध कवि कालीदास द्वारा लिखित अभिज्ञान शाकुंतलम का जर्मन भाषा में अनुवाद किया था। तब से वहाँ के लोगों में संस्कृत भाषा के प्रति रुचि बढ़ी है। जर्मन भाषाविद इस बात से भी संस्कृत सीखने के लिए प्रोत्साहित हुए हैं कि लातिन भाषा और संस्कृत में कई समानताएँ पाई गई हैं और यह शोध का विषय है। जर्मनी में कई दशकों से निम्न निखित शिक्षा संस्थाओं में संस्कृत का अध्ययन हो रहा है: जर्मनी में संस्कृत पढ़ने वाले सभी छात्र मूल रूप से जर्मन हैं। छात्रों की संख्या की कुल संख्या चालीस के आसपास है। हाल के वर्षों में जर्मनी हिन्दी भाषा सीखने वालों की संख्या बढ़ी है जबकि संस्कृत पढ़ने में लोगी की रुचि में कमी देखी गई है। किसी समय पर यह संस्कृत छात्रों की संख्या सौ के आसपास हुआ करती थी।
माहिष्मती

यह इस पृष्ठ का "देखा हुआ" स्तर तक पुनरीक्षित अवतरण है माहिष्मति (संस्कृत: माहिष्मति: जिसका अर्थ है माहिष्मान का शहर।) वर्तमान मध्य भारत में एक प्राचीन शहर था। यह वर्तमान समय मध्य प्रदेश में, नर्मदा नदी के तट पर स्थित था, हालाँकि इसका सटीक स्थान अनिश्चित है। यह प्राचीन शहर हैहयवंश की राजधानी थी जिसके शासक माहिष्मान को यह शहर महेश से केवल हैहय शासकों के लिए मिला था। वरदान के अनुसार माहिष्मति पर हैहयवंशीयो का शासन समाप्त होने के बाद यह नगर समाप्त हो जायेगा और शेष भाग महेश्वर में परिवर्तित हो जायेगा। जैसा कि परमार शिलालेख से संकेत मिलता है, यह शहर 13वीं शताब्दी तक फला-फूला होगा। माहिष्मति के सबसे प्रसिद्ध हैहय सम्राट भगवान कार्तवीर्य अर्जुन थे जिनका उल्लेख ऋग्वेद में भी मिलता है। हिंदू पुराणों के अनुसार उन्होंने इस शहर से 86,000 वर्षों तक ब्रह्मांड पर शासन किया था। भगवान कार्तवीर्य अर्जुन के वैकुंठ प्रस्थान के बाद माहिष्मति नगर पर उनके कई हैहय क्षत्रिय वंशजों ने शासन किया जैसे वितिहोत्र या तलंजनघ अवंति कलचुरी और वृष्णी/चन्देल क्षत्रिय राजवंश। जिसके बाद ये नगर वरदान अनुसार हैहय शासक न होने के कारण समाप्त हो गया। माहिष्मति अवंती साम्राज्य के दक्षिणी भाग में सबसे महत्वपूर्ण शहर था। महाभारत के दौरान हैहयवंशी क्षत्रियों की अवंती शाखा ने दक्ष वंश के अनूप साम्राज्य के सामंतों के रूप में कार्य किया। माहिष्मती नगर के बारे में कुछ धारणाएं निम्नलिखित हैं। 2015 व 2017 में आयी फ़िल्में बाहुबली: द बिगनिंग तथा बाहुबली 2: द कॉन्क्लूज़न में इस नगर की ही कहानी दर्शाई गयी है।
परावर्तन (भौतिकी)

जब कोई किरण एक तल से दुसरे तल कि ओर जाता हो तो वह चिकने चमकदार कार्तीय तल से टकरा कर वापस उसी मध्यम मे वापस लौट जाता हो तो उसे परावर्तित किरण कहते हैं । जब कोई तरंग (प्रकाश, ध्वनि आदि) दो माध्यमों के मिलन-तल पर आकर उसी माध्यम में लौट जाता है (दूसरे माध्यम में नहीं जाता), तो इसे उस तरंग का परावर्तन (रिफ्लेशन) कहते हैं। सामान्य जीवन में प्रकाश, ध्वनि और जल तरंगों का परावर्तन सर्वत्र देखने को मिल जाता है। दर्पण में हम जो अपनी छवि देखते हैं वह प्रकाश के परावर्तन के कारण उत्पन्न होती है। विद्युतचुम्बकीय तरंगों का भी परावर्तन परावर्तन होता है। ध्वनिविज्ञान में, ध्वनि के परावर्तन के कारण प्रतिध्वनि सुनाई पड़ती है जो सोनार में उपयोग में लायी जाती है। भूविज्ञान में भूकम्प तरंगों के अध्ययन में परावर्तन उपयोगी है। रेडियो प्रसारण तथा राडार के लिये अत्युच्च आवृत्ति (VHF) एवं इससे भी अधिक आवृत्तियों का परावर्तन महत्वपूर्ण है। 1. आपतित किरण, परावर्तित किरण, अभिलंब तीनों एक ही तल में होते हैं। 2. आपतन कोण (i) तथा परावर्तन कोण (r) दोनों बराबर होते है।
डिकेथलॉन

डिकेथलॉन (Decathlon) समूह खेलकूद के लिए वस्त्र और उपादान सामग्री बनाने वाले कई ब्रांडों का समूह है। इसकी स्थापना फ़्रांस में १९७६ में हुई थी। १९९० के दशक में यूरोप के अन्य हिस्सों में इसका विस्तार हुआ। चीन में २००३ में तथा भारत में २००९ में आया। ये जिम, एथेलेटिक्स, क्रिकेट, टेनिस, फुटबॉल, साईकलिंग, पर्वतारोहण आदि के लिए कपड़े, जूते, आदि बनाता है। इन कपड़ो में हल्का होना और पसीने को आसानी से निजात पाना एक महत्वपूर्ण ज़रूरत हैं। इसके आलावे कपड़ों और जूतों आदि का दीर्घकाल तक चलना भी ग्राहकों को आकर्षित करता है। इसलिए इनके उत्पादों में पॉलीमर का प्रयोग बहुत होता है - नाईलॉन और पॉलीएस्टर जैसे पॉलीमर का। इसके प्रमुख brands में - Artengo (Racquets and tennis equipments), Domyos (टी-शर्ट्स आदि) और Quechua हैं।
भारतीय नदी अन्तराबन्धन

नदी जोड़ो परियोजना एक बड़े पैमाने पर प्रस्तावित सिविल इंजीनियरिंग परियोजना है, जिसका उद्देश्य भारतीय नदियों को जलाशयों और नहरों के माध्यम से आपस में जोड़ना है। जिससे भारत के कुछ हिस्सों में लगातार बाढ़ या पानी की कमी की समस्या को दूर किया जा सकता है। इस परियोजना को तीन भागों में विभाजित किया गया है: उत्तर हिमालयी नदी जोडो घटक; दक्षिणी प्रायद्वीपीय घटक और 2005 से शुरू, अंतरराज्यीय नदी जोडो घटक। परियोजना को जल संसाधन मंत्रालय के अन्तर्गत भारत के राष्ट्रीय जल विकास प्राधिकरण (एनडब्ल्यूडीए) द्वारा प्रबंधित किया जा रहा है। एनडब्ल्यूडीए ने हिमालयी घटक की 14 परियोजनाओं, प्रायद्वीपीय घटक की 16 परियोजनाएं, और 37 अंतरराज्यीय नदी जोड़ने परियोजनाओं पर अध्ययन कर रिपोर्ट तैयार किया है। भारत में औसत वर्षा करीब 4,000 अरब घन मीटर है, लेकिन भारत की अधिकांश वर्षा 4 महीने की अवधि - जून से सितंबर (मानसून) के बीच होती है। हालांकि, देश भर में वर्षण समान नहीं है, पूर्व और उत्तरी में अधिक बारिश होती है, जबकि पश्चिम और दक्षिण में कम बारिश होती है। भारत में कई बार अतिरिक्त मानसून और बाढ़ के वर्ष, और इसके बाद औसत या देर से मॉनसून के साथ सूखा कि स्थिति भी देखने को मिलती है। इस भौगोलिक और समय के विचरण में प्राकृतिक पानी की उपलब्धता बनाम सिंचाई, पेय और औद्योगिक गतिविधि हेतु जल की वार्षिक मांग के बीच, मांग-आपूर्ति की एक बडी खाई बनी हुई है, जोकि भारत की बढ़ती आबादी के साथ और बिगड़ते जा रही है।
यांत्रिक तरंग

यांत्रिक तरंग (मेकैनिकल वेव) वह तरंग है जो पदार्थ के कम्पन के कारण होती है। यांत्रिक तरंगों के संचरण के लिये माध्यम की आवश्यकता होती है। उदाहरण : ध्वनि के संचरण के लिए एक माध्यम कि आवश्यकता होती हैं पानी की तरंगें, पराश्रव्य तरंगें, तनी हुई डोरी का कम्पन आदि। ये दो प्रकार की होती हैं । 1) अनुप्रस्थ तरंग 2) अनुदैर्ध्य तरंग 1) अनुप्रस्थ तरंग:-यांत्रिक तरंग की गति के दौरान माध्यम के कारण दोलन करते हैं ।इन कणों का दोलन तरंगों की गति के दिशा के लंबवत होता है जब माध्यम के कण तरंग की गति के दिशा के लंबवत कंपन करते हैं तो ऐसी तरंगों को अनुप्रस्थ तरंगे कहते हैं इनमें श्रंग और गर्त होते हैं 2) अनुदैर्ध्य तरंग :-जब माध्यम के कण तरंग गति की दिशा के समानांतर कंपन करते हैं तो उसे अनुदैर्ध्य तरंग कहते हैं यह तरंगे सभी माध्यमों में उत्पन्न की जा सकती है इन तरंगों का संचरण संपीड़न और विरलन के रूप में होता है
अनुदैर्घ्य तरंग

अनुदैर्घ्य तरंगे (Longitudinal waves ; अनुदैर्घ्य = लम्बाई की दिशा में) वे तरंगें हैं जिनमें माध्यम के कणों का विस्थापन तरंग की गति की दिशा या उसके विपरीत दिशा में ही होता है। इन्हें "एल तरंगें" भी कहते हैं। यांत्रिक अनुदैर्घ्य तरंगों को 'संपीडन तरंगें' (compressional waves) भी कहते हैं क्योंकि इन तरंगों के संचरण के कारण माध्यम के अन्दर संपीडन (compression) और विरलन (rarefaction) का निर्माण होता है। भूकम्प के लिए उत्तरदायी प्राथिमक तरंगे भी अनुदैर्ध्य ही होती हैं। इन तरंगों को कर्षापकर्षि तरंगे भज कहते हैं। ध्वनि तरंगों की प्रकृति भी अनुदैर्ध्य होती है। अनुप्रस्थ तरंगें (transverse wave) इससे अलग प्रकार की तरंगें हैं जिनमें कणों के कम्पन की गति, तरंग के संचरण की गति के लम्बवत होती है। वायु में ध्वनि तरंगें भी अनुदैर्घ्य तरंगें हैं। इसी प्रकार, भूकम्प और विस्फोट के कारण उत्पन्न पी तरंगें भी अनुदैर्घ्य तरंगें ही होतीं हैं। अनुदैर्घ्य हार्मोनिक ध्वनि तरंगों की गति को निम्नलिखित समीकरण से अभिव्यक्त किया जा सकता है- जहाँ: तरंग को x दूरी तय करने में x/c समय लगता है। तरंग की आवृत्ति (f) और उसकी कोणीय आवृत्ति में निम्नलिखित सम्बन्ध है- तरंग का तरंगदैर्घ्य निम्नलिखित समीकरण से निकाला जा सकता है- ध्वनि संचरण के सन्दर्भ में 'आयाम का अर्थ ध्वनि के कारण उत्पन्न अधिकतम दाब तथा बिना ध्वनि के वायु के दाब के अन्तर से है। ध्वनि के संचरण का वेग अलग-अलग माध्यमों में अलग-अलग होता है। इसके अलावा यह ताप, माध्यम की संरचना (कम्पोजिशन) आदि पर भी निर्भर होता है। किसी प्रत्यास्थ माध्यम में, दाब तरंगें निम्नलिखित समीकरण से अभिव्यक्त की जातीं हैं- जहाँ: प्रत्यास्थ माध्यम की आयतन प्रत्यास्थता (बल्क मॉडलस), उस माध्यम को अपनी मूल स्थिति में लाने के लिए आवश्यक बल प्रदान करता है।
जैवहाइड्रोजन

जीवों द्वारा उत्पन्न हाइड्रोजन, जैवहाइड्रोजन (Biohydrogen) कहलाती है। कुछ शैवाल (algae), जीवाणु (bacteria) और आर्किया (archaeon) हाइड्रोजन पैदा करते हैं। जैवहाइड्रोजन एक संभाव्य जैवईंधन है जिसकी खेती भी की जाती है और जो कचरा जैविक पदार्थों से भी प्राप्त होती है।
इंदिरा सागर बाँध

इंदिरा सागर बाँध मध्य प्रदेश में नर्मदा नदी पर खण्डवा जिले में नर्मदानगर स्थान पर निर्मित बाँध है। यह एक बहूद्देशीय है। इस बाँध की नींव २३ अक्टूबर १९८४ में भारत की तत्कालीन प्रधानमंत्री इंदिरा गांधी ने रखी थी। मुख्य बाँध का निर्माण १९९२ में आरम्भ हुआ। इसके आगे नर्मदा नदी पर ओंकारेश्वर, माहेश्वर और सरदार सरोवर परियोजनाओं के अन्तर्गत बाँध है।
समुद्रफेनी

समुद्रफेनी (Cuttlefish) सेपाइडा जीववैज्ञानिक गण के समुद्री प्राणी होते हैं। ओक्टोपस, स्क्विड और नौटिलस के साथ समुद्रफेनियाँ शीर्षपाद (सेफ़ैलोपोड) जीववैज्ञानिक वर्ग के सदस्य हैं। समुद्रफेनियों की यह विषेशता है कि उनका शंख उनके शरीर के बाहर होने कि बजाये उनके शरीर के अंदर होता है। ऐरागोनाइट से बना यह भीतरी शंख खोखला होता है और समुद्रफेनी के शरीर को ढांचा प्रदान करने के साथ-साथ इसमें गैस भरकर समुद्रफेनी सहजता से समुद्र में ऊपर-नीचे की गहराईयों में जाने में सक्षम है।खुली परिसंचरण वाले होते हैं।  समुद्रफेनियों की आँख का भीतरी काला भाग W-आकार का होता है। ओक्टोपसों की तरह इनकी भी आठ भुजाएँ होती हैं और दो लम्बें टेंटेकल भुजाएँ होती हैं जिनसे यह अपने ग्रास को पकड़ सकते हैं। इनके मस्तिष्क और व्यवहार से यह अनुमान लगाया गया है कि यह सबसे बुद्धिमान अकशेरुकी (बिना रीढ़ वाले) प्राणियों में से एक हैं।
अढ़ाई दिन का झोंपड़ा

अढ़ाई दिन का झोंपड़ा राजस्थान के अजमेर नगर में स्थित यह एक [संस्कृत विद्यालय] है। यह सत्य है की इसका निर्माण विग्रह राज चौहान चतुर्थ द्वारा "सरस्वती कण्ठा भरण" (संस्कृत विद्यालय) के रूप में किया गया और अढाई दिन का झोपड़ाका निर्माण पहले से निर्मित संस्कृत विद्यालय को खंडित (तोड़कर) करके मोहम्मद ग़ोरी के आदेश पर मोहम्मद गौरी के गवर्नर कुतुब-उद-दीन ऐबक ने वर्ष 1194 में करवाया था। मोहम्मद गौरी ने तराईन के द्वितीय युद्ध में पृथ्वीराज चौहान को हरा दिया उसके बाद पृथ्वीराज की राजधानी तारागढ़ अजमेर पर हमला किया। यहां स्थित संस्कृत विद्यालय में रद्दो बदल करके मस्जिद में परिवर्तित कर दिया। । इसका निर्माण संस्कृत महाविद्यालय के स्थान पर हुआ। इसका प्रमाण अढाई दिन के झोपड़े के मुख्य द्वार के बायीं ओर लगा संगमरमर का एक शिलालेख है जिस पर संस्कृत में इस विद्यालय का उल्लेख है। इसकी दीवारों पर हरकेली नाटक (विग्रहराज चतुर्थ द्वारा रचित)के साक्ष्य मिलते हैं जो इसके भूतकाल में "संस्कृत पाठशाला" होने के साक्षी हैं। अन्य मान्यता अनुसार यहाँ चलने वाले ढाई दिन के( पंजाब शाह के) उर्स के कारण इसका नाम पड़ा।[उद्धरण चाहिए] यहाँ भारतीय शैली में अलंकृत स्तंभों(16खंभों पर स्थित है) का प्रयोग किया गया है, जिनके ऊपर छत का निर्माण किया गया है। मस्जिद के प्रत्येक कोने में चक्राकार एवं बासुरी के आकार की मीनारे निर्मित है । 90 के दशक में इस मस्जिद के आंगन में कई देवी - देवताओं की प्राचीन मूर्तियां यहां-वहां बिखरी हुई पड़ी थी जिसे बाद में एक सुरक्षित स्थान रखवा दिया गया। ये भारत की सबसे प्राचीन इस्लामी मस्जिदों में शुमार है। इस लेख के इतिहासकार जावेद शाह खजराना के अनुसार केरल स्थित चेरामन जुमा मस्जिद के बाद अढाई दिन का झोपड़ा सबसे पुरानी मस्जिद है।[उद्धरण चाहिए] इस स्थान पर संस्कृत विद्यालय 'सरस्वती कंठाभरण महाविद्यालय' एवं विष्णु मन्दिर का निर्माण चतुर्थ विग्रहराज (बिसलदेव) चौहान ने करवाया था।
चौपाये

चतुष्पाद उन प्राणियों का महावर्ग है जो पृथ्वी पर चार पैरों पर चलने वाले सर्वप्रथम कशेरुकी प्राणियों के वंशज हैं। इसमें सारे वर्तमान और विलुप्त उभयचर, सरीसृप, स्तनधारी, पक्षी और कुछ विलुप्त मछलियाँ शामिल हैं। यह सभी आज से लगभग ३९ करोड़ वर्ष पूर्व पृथ्वी के डिवोनी कल्प में उत्पन्न हुई कुछ समुद्री लोब-फ़िन मछलियों से क्रम-विकसित हुए थे। चौपाये सब से पहले कब समुद्र से निकल कर ज़मीन पर फैलने लगे, इस बात को लेकर अनुसंधान व बहस जीवाश्मशास्त्रियों में जारी है। हालांकि वर्तमान में अधिकतर चौपाई जातियाँ धरती पर रहती हैं, पृथ्वी की पहली चौपाई जातियाँ सभी समुद्री थीं। उभयचर अभी-भी अर्ध-जलीय जीवन व्यतीत करते हैं और उनका आरम्भ पूर्णतः जल में रहने वाले मछली-रूपी बच्चें से होता है। लगभग ३४ करोड़ वर्ष पूर्व ऐम्नीओट उत्पन्न हुये, जिनके शिशुओं का पोषण अंडों में या मादा के गर्भ में होता है। इन ऐम्नीओटों के वंशजों ने पानी में अंडे छोड़ने-वाले उभयचरों की अधिकतर जातियों को विलुप्त कर दिया हालांकि कुछ वर्तमान में भी अस्तित्व में हैं। आगे चलकर यह ऐम्नीओट भी दो मुख्य शाखाओं में बंट गये। एक शाखा में छिपकलियाँ, डायनासोर, पक्षी और उनके सम्बन्धी उत्पन्न हुए, जबकि दूसरी शाखा में स्तनधारी और उनके अब-विलुप्त सम्बन्धी विकसित हुए। जहाँ मछलियों में क्रम-विकास से चार-पाऊँ बनकर चौपाये बने थे, वहीं सर्प जैसे कुछ चौपायों में क्रम-विकास से ही यह पाऊँ ग़ायब हो गये। कुछ ऐसे भी चौपाये थे जो वापस समुद्री जीवन में चले गये, जिनमें ह्वेल शामिल है। फिर-भी जीववैज्ञानिक दृष्टि से चौपायों के सभी वंशज चौपाये ही समझे जाते हैं, चाहें उनके पाँव हो या नहीं और चाहे वे समुद्र में रहें या धरती पर।
नेशनल प्रोग्राम ऑन टेक्नोलॉजी इनहैंस्ड लर्निंग

नेशनल प्रोग्राम ऑन टेक्नोलॉजी इनहैंस्ड लर्निंग (एनपीटेल) भारत सरकार के मानव संसाधन मंत्रालय द्वारा वित्तपोषित एक परियोजना है जो अभियांत्रिकी, विज्ञान, प्रौद्योगिकी, प्रबंधन और मानविकी में वेब और वीडियो कोर्स प्रदान करती है। यह भारतीय प्रौद्योगिकी संस्थान और भारतीय विज्ञान संस्थान द्वारा संयुक्त रूप से विकसित किया गया है। एनपीटीईएल की शुरुआत 2003 में सात आईआईटी द्वारा की गई थी। मार्च 2014 से, एनपीटेल ने उन पाठ्यक्रमों को सफलतापूर्वक पूरा करने वालों को प्रमाणपत्र के साथ ऑनलाइन पाठ्यक्रम पेश करना शुरू किया।
अर्चना रामासुंदरम

अर्चना रामासुंदरम भारत के सशस्त्र सीमा बल की महानिदेशक हैं। वे किसी अर्धसैनिक बल का नेतृत्व करने वाली पहली महिला अधिकारी हैं। इसके पूर्व वे राष्‍ट्रीय अपराध रिकॉर्ड ब्‍यूरो की निदेशक थीं। अर्चना रामासुंदरम के पिता निवासी कामता प्रसाद मिश्र उत्तर प्रदेश में बलिया जनपद के मूल निवासी हैं, जो राजस्थान न्यायिक सेवा में जज थे। कामता प्रसाद मिश्र का जन्म बलिया जनपद के नरही थानान्तर्गत कोट मझरिया गांव में हुआ था। अर्चना की शिक्षा-दीक्षा राजस्थान में ही हुई। राजस्थान विश्वविद्यालय से अर्थशास्त्र में एम.ए। करने के बाद उन्होंने कुछ समय तक बतौर प्रवक्ता राजस्थान विश्वविद्यालय में अपनी सेवाएं दीं। जिसके बाद सन् 1980 में भारतीय पुलिस सेवा (आईपीएस) में उनका चयन हो गया। अखिल भारतीय स्तर पर उनको 16वां रैंक मिला। अर्चना रामासुंदरम् तमिलनाडु कैडर की आईपीएस हैं जबकि उनके पति एस। रामासुंदरम् तमिलनाडु कैडर में बतौर आईएएस अधिकारी अपनी सेवाएं देने के बाद सेवानिवृत हो चुके हैं।
स्‍लॉथ

BradypodidaeMegalonychidae†Megatheriidae†Mylodontidae†Nothrotheriidae† द्वारा नामांकित कुल विलुप्त हो चुके हैं स्‍लॉथ (Sloth) दक्षिण व मध्य अमेरिका में पाया जाने वाला मध्यम आकार का एक शाकाहारी स्तनधारी प्राणी है। यह धीमी गति से हिलने के लिये प्रसिद्ध है और लोक-कल्पना में इसे एक बहुत आलसी जानवर समझा जाता है। स्‍लॉथ की छह जातियाँ हैं जो दो जीववैज्ञानिक कुलों में विभाजित हैं: दो-ऊँगली वाले मेगालोनिकिडाए (Megalonychidae) और तीन-ऊँगली वाले ब्रैडिपोडिडाए (Bradypodidae)। आधुनिक स्‍लॉथ जंगल के वृक्षों में ही रहते हैं हालांकि अतीत में इनकी समुद्र में तैर सकने वाली जलीय और हाथी-जैसे बड़े आकार की धरती पर घूमने वाली जातियाँ भी थीं जो हज़ारों या लाखों वर्ष पूर्व विलुप्त हो चुकी हैं। स्‍लॉथ पिलोसा (Pilosa) नामक जीववैज्ञानिक गण में शामिल हैं जिसमें चींटीख़ोर (anteaters) भी आते हैं, यानि स्‍लॉथों और चींटीख़ोरों का आनुवंशिक (जेनेटिक) सम्बन्ध है।
घाटे की वित्त व्यवस्था

यदि किसी अवधि में व्यय, संप्राप्ति (रिवेन्यू) से अधिक हो तो इसे घाटे की वित्त व्यवस्था (Deficit financing) या घाटे का बजट (deficit budget) कहते हैं, तथा व्यय और संप्राप्ति के अन्तर को घाटा या बजट घाटा (budget deficit) कहते हैं। 'घाटे के बजट' का विलोम 'बचत का बजट" (surplus budget) तथा 'बजट घाटा' का विलोम 'बजट अधिक्य' (budget surplus) है। घाटे/बचत की वित्त व्यवस्था किसी सरकार की हो सकती है, किसी निजी कम्पनी की, या किसी व्यक्ति की अर्थशास्त्र में घाटे की वित्त व्यवस्था एक विवादास्पद विषय है जिसके लाभ/हानि पर विद्वानों के अलग-अलग विचार हैं। जब सरकार की आय कम हो तथा व्यय अधिक हो तब ऐसी स्थिति में सरकार कर्ज लेकर व्यय करती है इसे बजट घाटा या हीनार्थ प्रबंधन कहते है